cyanic-selkie/wikianc huggingface dataset:
กิตติพงษ์ กิตยารักษ์
การทำงาน
นอกจากนั้นแล้ว ศ.(พิเศษ) ดร.กิตติพงษ์ กิตยารักษ์ เป็นอาจารย์พิเศษคณะนิติศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยรามคำแหง และเป็นผู้บรรยาย วิชาสิทธิมนุษยชนในกระบวนการยุติธรรม ณ สำนักอบรมศึกษากฎหมายแห่งเนติบัณฑิตยสภา
เขาลาออกจากตำแหน่ง ที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) สำนักเลขาธิการนายกรัฐมนตรี สำนักนายกรัฐมนตรีในวันที่ 25 กุมภาพันธ์ พ.ศ. 2560
ความยาวคลื่น
ความยาวคลื่น คือระยะทางระหว่างส่วนที่ซ้ำกันของคลื่น สัญลักษณ์แทนความยาวคลื่นที่ใช้กันทั่วไปคือ อักษรกรีก แลมบ์ดา (λ).
แกนนอนในแผนภูมิแทนระยะทาง และแกนตั้งแทนค่า ณ เวลาหนึ่ง ของปริมาณหนึ่งซึ่งกำลังเปลี่ยนแปลง (ตัวอย่างเช่น สำหรับคลื่นเสียง ปริมาณที่กำลังเปลี่ยนแปลงก็คือแรงดันอากาศ หรือสำหรับคลื่นแม่เหล็กไฟฟ้า ปริมาณที่กำลังเปลี่ยนแปลงก็คือสนามไฟฟ้าและสนามแม่เหล็ก) ซึ่งเป็นฟังก์ชันของระยะทาง
ความยาวคลื่น λ สัมพันธ์แบบผกผันกับความถี่ของคลื่นนั้น โดยความยาวคลื่นมีค่าเท่ากับความเร็วของคลื่นนั้นๆ หารด้วยความถี่ ถ้าเราพิจารณาคลื่นแม่เหล็กไฟฟ้าในสุญญากาศ ความเร็วนั้นก็คือความเร็วแสงนั่นเอง ความสัมพันธ์นี้สามารถเขียนได้เป็น เมื่อ:
สำหรับคลื่นวิทยุ ความสัมพันธ์นี้เขียนโดยประมาณได้เป็น: ความยาวคลื่น (ในหน่วยเมตร) = 300 / ความถี่ (ในหน่วย megahertz)
เมื่อคลื่นแสง (หรือคลื่นแม่เหล็กไฟฟ้าใดๆ) เดินทางในตัวกลางใดที่ไม่ใช่สุญญากาศ ความยาวคลื่นจะลดลงด้วยอัตราส่วนเท่ากับดรรชนีหักเห n ของตัวกลางนั้น แต่ความถี่จะยังคงเท่าเดิม ความยาวคลื่นแสงในตัวกลางใดๆ สามารถเขียนได้เป็น เมื่อ:
ไม่ว่าคลื่นแสงจะเดินทางอยู่ในตัวกลางใด เมื่อเราอ้างถึงความยาวคลื่น มักหมายถึงความยาวคลื่นในสุญญากาศเสมอ
หลุยส์-วิคทอร์ เดอบรอยล์ ค้นพบว่าอนุภาคที่มีโมเมนตัม มีความยาวคลื่นซึ่งสัมพันธ์กับฟังก์ชันคลื่นของอนุภาคนั้น เรียกว่า ความยาวคลื่นของเดอบรอยล์
เรื่องเล่า
เรื่องเล่า (narrative หรือ story) คือบันทึกที่เกี่ยวข้องกับเหตุการณ์ เรื่องจริง หรือ เรื่องแต่ง ที่อยู่ในรูปแบบการเขียนหรือคำพูด หรือภาพนิ่ง หรือภาพเคลื่อนไหว
เรื่องเล่าสามารถแบ่งแยกเรื่องราวได้หลายประเภท ตั้งแต่ สารคดี (เช่น สารคดีเรื่องสร้างสรรค์, ชีวประวัติ, ข่าว, บทกวี และประวัติศาสตร์นิพนธ์), เรื่องแต่งจากเหตุการณ์ประวัติศาสตร์ (เช่น เกร็ดประวัติ, ตำนาน, นิทานปรัมปรา, นวนิยายทางประวัติศาสตร์) และเรื่องแต่งขึ้นมา (เช่น งานประพันธ์ในรูปแบบร้อยแก้วหรือร้อยกรอง เช่นเรื่องสั้น นิยาย กวีนิพนธ์เล่าเรื่องและเพลง และเรื่องเล่าในจินตนาการ ที่อาจอยู่ในรูปแบบของตัวหนังสือ เกม การแสดงสด หรือบันทึกการแสดง)
ท่าอากาศยานนานาชาติพิตต์สเบิร์ก
ท่าอากาศยานนานาชาติพิตต์สเบิร์ก (Pittsburgh International Airport) ตั้งอยู่ในเขตไฟนด์เลย์ทาวน์ชิป, รัฐเพนซิลเวเนีย, สหรัฐอเมริกา ห่างจากตัวเมืองพิตต์สเบิร์กไปทางตะวันตกประมาณ 32 กิโลเมตร (20 ไมล์) เป็นท่าอากาศยานสำคัญอันดับ 2 ของการจราจรบนน่านฟ้าเพนซิลเวเนีย นอกจากนี้พิตต์สเบิร์กยังเป็นท่าอากาศยานรองของยูเอสแอร์เวย์ และมีสกายเวสต์แอร์ไลน์ที่มีเที่ยวบินขึ้นลงที่พิตต์สเบิร์กมากเป็นอันดับที่ 2 อีกทั้งยังเป็นท่าอากาศยานหลักของแอร์มิดเวสต์, โคลแกนแอร์ และรีพับลิกแอร์ไลน์
ท่าอากาศยานนานาชาติพิตต์สเบิร์ก มีเนื้อที่ถึง 45 ตารางกิโลเมตร (12,900 เอเคอร์) ใหญ่เป็นอันดับ 4 ของสหรัฐอเมริกา โดยมีเนื้อมากถึงขนาดที่สามารถจุโอแฮร์ในชิคาโก และฮาร์ทสฟิลด์-แจ็คสันในแอตแลนตา ลงไปรวมกันได้
อาคารเทียบเครื่อง อี
เดิมเคยใช้โดยยูเอสแอร์เวย์เอ็กซ์เพรส ก่อนที่จะย้ายไปอยู่ที่อาคารเทียบเครื่องบิน เอ ปัจจุบันนี้ใช้เป็นส่วนตรวจความปลอดภัย และท่าเทียบทั้งหมดปิดใช้บริการ และกำหนดให้เป็นเขตหวงห้ามเฉพาะเจ้าหน้าที่เท่านั้น ทั้งนี้ทางยูเอสแอร์เวย์ยังไม่มีแผนที่จะเปิดใช้งานในส่วนนี้อีกครั้ง
จวงจื่อ
จวงจื่อ (จีนตัวเต็ม: 莊子; จีนตัวย่อ: 庄子; พินอิน: Zhuāngzi; อังกฤษ: Zhuangzi) เป็นจอมปราชญ์จีน มีชีวิตเมื่อประมาณ 2,300 ปีที่ล่วงมา ตรงกับยุคจั้นกว๋อ (战国）ท่านเป็นปราชญ์ใหญ่ผู้รังสรรค์แนวคิดอมตะที่ถูกจัดอยู่ในสำนักคิดปรัชญาเต๋า(道家） เป็นปราชญ์รุ่นหลังเล่าจื๊อ (老子）ผู้รจนาคัมภีร์เต้าเต๋อจิง (แต้จิ๋ว: เต๋าเต็กเก็ง;จีนตัวย่อ:道德经)ได้รับการยกย่องเป็นหนึ่งในสามจอมปราชญ์แห่งสำนักคิดฝ่ายเต๋า จวงจื่อได้สืบทอดและพัฒนาต่อยอดแนวคิดของเล่าจื๊อ แนวคิดของท่านถูกรวบรวมไว้ในชื่อหนังสือ ซึ่งเป็นชื่อเดียวกับท่าน คือ จวงจื่อ《庄子》
ประวัติ
จวงจื่อ (庄子）ปรมาจารย์ฝ่ายเต๋า ลำดับถัดมาจากท่านเล่าจื๊อ (老子）ประวัติของท่านจวงจื่อไม่มีบันทึกไว้ชัดแจ้ง นักวิชาการจีนบันทึกไว้ว่า น่าจะเกิดในราวปี 369 ก่อน ค.ศ. และตายในราวปี 286 ก่อน ค.ศ. จวงจื่อ แซ่จวง ชื่อเดิมโจว（周）ชาวรัฐซ่ง (宋）มีชื่อเสียงในการเป็นนักคิด(思想家) นักปรัชญา (哲学家)และนักเขียน(文学家) เคยรับราชการตำแหน่งเล็กๆดูแลสวนต้นรัก ไม่นานก็ลาออก เป็นปราชญ์ฐานะยากจน แต่มีความสุขสงบใจ มีความเป็นอิสระเสรี ไม่ถูกผูกมัดจากกรอบของสังคมปุถุชน
แนวคิดสำคัญ
ความอิสระเสรี อุดมคติครองชีวิตอย่างอิสรเสรีเป็นสิ่งที่จวงจื่อพัฒนาต่อยอดเพิ่มเติมจากท่านเล่าจื๊อ ในเต๋าเต็กเก็ง ภาวะ “อิสระเสรี” ของจวงจื่อ คล้ายกับภาวะ “ตื่นรู้บรรลุธรรม” ของนิกายเชน หรือภาวะ “พระอรหันต์” ของนิกายเถรวาท ภาวะอิสรเสรีเป็นมนุษย์ที่แท้ ภาวะหลุดพ้นจากกิเลสทั้งปวง เมื่อหลุดพ้นจากกิเลสทั้งปวงที่ปุถุชนเขามี เขาหลง เขายึดติด ชีวิตเราจึงมีเสรีภาพอย่างแท้จริง จวงจื่อสอนให้ล่องลอยไปตามครรลองของเต๋า (กฎธรรมชาติ)  ตัวจวงจื่อเองก็ใช้ชีวิตอย่างสันโดษ โดยไปปลูกกระท่อมน้อยอยู่ในป่าใกล้เชิงเขาเสื้อผ้าขาดรองเท้าก็เป็นรูโหว่    จวงจื่อไม่เลือกชีวิตที่ร่ำรวย สูงศักดิ์ มีอำนาจ ท่านเลือกใช้ชีวิตสมถะ สันโดษ เพื่อที่จะมีอิสระเสรีตามวิถีธรรมชาติ
ผลงาน
"จวงจื่อ" 《庄子》ได้กลายเป็นหนึ่งในคัมภีร์อมตะแห่งลัทธิเต๋าอย่างเป็นทางการในราชวงศ์ถัง(ราวปี618-907) แนวการประพันธ์ของจวงจื่อ มักใช้รูปแบบเล่านิทานบรรยายอุดมคติของตน ทำให้ผู้อ่านเพลิดเพลินไปกับอารมณ์ของตนโดยไม่รู้สึกตัว กลวิธีการเขียนก็มีความพลิกแพลง ตื่นเต้น ลึกลับซับซ้อน เป็นหนึ่งในหนังสือที่เด่นที่สุดของหนังสือปรัชญาทั้งหลายในประวัติศาสตร์จีนและก็มีฐานะสำคัญในประวัติวรรณกรรมของจีน หนังสือเรื่อง "จวงจื่อ" ร่วมกับหนังสืออีกสองเรื่องได้แก่ "เต้าเต๋อจิง"《道德经》 หรือ "เล่าจื๊อ"《老子》และ"โจวอี้"หรือ"อี้จิง"《易经》รวมเป็นหนังสือสำคัญ 3 เล่มที่สะท้อนถึงคุณค่าของลัทธิเต๋า ซึ่งเป็นปรัชญาแนวธรรมชาตินิยมได้เป็นอย่างดีที่สุด
คัมภีร์จวงจื่อ
หนังสือเรื่อง“จวงจื่อ” แบ่งเนื้อหาทั้งหมดเป็น 3 เล่ม ได้แก่ ความเรียงใน ความเรียงนอก และความเรียงปกิณกะ รวม 33 บทด้วยกัน ความเรียงในเป็นบทประพันธ์ของจวงจื้อ ส่วนความเรียงนอก และความเรียงปกิณกะ อาจเป็นบทประพันธ์ของลูกศิษย์และนักปราชญ์รุ่นหลัง 1.อิสรจร (逍遙遊) 2.สรรพสิ่งคือหนึ่งเดียว(齊物論) 3.ความลับในการผดุงชีวิต(養生主) 4.โลกมนุษย์(人間世) 5.คุณธรรมที่แท้(德充符) 6.ปรมาจารย์ที่ยิ่งใหญ่(大宗師) 7.สิ่งที่คู่ควรกษัตริย์ราชา (應帝王) 8.พังผืดนิ้ว(駢拇) 9.เกือกเท้าม้า(馬蹄) 10.หีบสมบัติที่ถูกปล้นชิง(胠篋) 11.ปล่อยให้เป็นไป(在宥) 12.ฟ้าและดิน(天地) 13.วิถีแห่งฟ้า(天道) 14.วัฏจักรแห่งฟ้า(天運) 15.รั้งความปรารถนา(刻意) 16.ฟื้นธรรมชาติดั้งเดิม(繕性) 17.อุทกแห่งฤดูใบไม้ร่วง(秋水) 18.ความสุขที่แท้(至樂) 19.บำรุงเลี้ยงชีวิต(達生) 20.ไม้ใหญ่แห่งขุนเขา(山木) 21.เถียนจื่อฟัง(田子方) 22.ความรู้ท่องแดนเหนือ(知北遊) 23.เกิงซังฉู่(庚桑楚) 24.สีว์อู๋กุ่ย(徐無鬼) 25.เจ๋อหยัง(則陽) 26.สิ่งภายนอก(外物) 27.ถ้อยคำ(寓言) 28.สละราชบัลลังค์(讓王) 29.มหาโจรจื๋อ(盜跖) 30.กระบี่สามเล่ม(說劍) 31.ผู้เฒ่าหาปลา(漁父) 32.เลี่ยอี้ว์โค่ว(列禦寇) 33.ใต้หล้า(天下)
ผลงานเด่น
“จวงจื่อฝันเห็นผีเสื้อ” เป็นเรื่องที่จวงจื่อเล่าในหนังสือ《庄子》นั้น นับเป็นเรื่องที่คนรุ่นหลังนำมาอ้างอิงกันมากที่สุดเรื่องหนึ่ง กล่าว คือ”ครั้งหนึ่ง ข้าพเจ้าฝันไปว่าเป็นผีเสื้อโบยบินไปมาอย่างสบายใจ ไม่มีความวิตกกังวลใดๆ ผีเสื้อตัวนี้ไม่รู้เลยว่า มันคือจวงโจว(ชื่อเดิมของจวงจื่อ) แต่แล้วในทันใดก็ตื่นขึ้นรู้สึกตัวว่า ตัวคือจวงโจว ข้าพเจ้ารู้สึกว่า เป็นการยากที่จะบอกได้ว่า ตนเองเป็นจวงโจวที่ฝันไปว่าเป็นผีเสื้อตัวนั้น หรือว่า ผีเสื้อตัวนั้นฝันไปว่า มันเป็นจวงโจว ระหว่างผีเสื้อกับจวงโจวนั้น จะต้องแตกต่างกันแน่ๆ ”
Dischisma
ถิ่นกำเนิดของมันคือ นามิเบีย ไป สาธารณรัฐแอฟริกาใต้
สปีชีส์ในสกุล ได้แก่:
งานประกาศผลรางวัลออสการ์ ครั้งที่ 22
งานประกาศผลรางวัลออสการ์ ครั้งที่ 22 เป็นงานมอบรางวัลสำหรับภาพยนตร์ที่เข้าฉายในปีค.ศ. 1949 จัดขึ้นที่ RKO Pantages Theatre
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
รายชื่อผู้นำประเทศ พ.ศ. 2566
นี่คือ รายชื่อของผู้นำประเทศของประเทศต่าง ๆ ใน พ.ศ. 2566
ถนนพลับพลาไชย
ถนนพลับพลาไชย ถนนสายหนึ่งในพื้นที่เขตป้อมปราบศัตรูพ่าย กรุงเทพมหานคร มีจุดเริ่มที่แยกแปลงนาม อันเป็นทางแยกที่ตัดระหว่างถนนเจริญกรุงกับถนนแปลงนามในแขวงป้อมปราบ จากนั้นทอดยาวไปจนถึงแยกพลับพลาไชย  อันเป็นห้าแยกที่เป็นจุดตัดกับถนนหลวงและถนนไมตรีจิตต์ และไปสิ้นสุดที่แยกอนามัย อันเป็นจุดตัดกับถนนบำรุงเมืองในแขวงวัดเทพศิรินทร์ รวมความยาวประมาณ 1.1 กิโลเมตร
ถนนพลับพลาไชยเป็นถนนที่มีสถานที่สำคัญ ๆ หลายแห่งตั้งอยู่ เช่น มูลนิธิป่อเต็กตึ๊ง, สถานีตำรวจนครบาลพลับพลาไชย 1 และ 2 (สน.พลับพลาไชย 1 และ 2) ที่ดูแลพื้นที่ย่านเยาวราชทั้งหมด และรวมไปถึงบริเวณใกล้เคียง เช่น วงเวียน 22 กรกฎาคม, โรงพยาบาลหัวเฉียว, โรงพยาบาลกลาง เป็นต้น, วัดคณิกาผล, ศาลเจ้าหลีตีเมี้ยว, วัดเทพศิรินทราวาสราชวรวิหาร, องค์การตรวจสอบการใช้อำนาจรัฐ (ภาคประชาชน), สมาคมส่งเสริมวิชาชีพ ผู้สื่อข่าวหนังสือพิมพ์ วิทยุและโทรทัศน์ (แห่งประเทศไทย) เป็นต้น
ชื่อ "พลับพลาไชย" มาจากชื่อของวัดพลับพลาชัย อันเป็นวัดเก่าแก่ที่ตั้งอยู่บริเวณนี้ มีประวัติมาตั้งแต่ยุคกรุงศรีอยุธยาและกรุงธนบุรี โดยในอดีตสถานที่บริเวณนี้มีลักษณะเป็นโคกหรือเนินดินขนาดใหญ่ และมีการตั้งคอกวัวไว้ที่นี่ด้วย จึงนิยมเรียกกันว่า "วัดโคก" หรือ "วัดคอก" จนมาถึงรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงเปลี่ยนนามของวัดแห่งนี้ใหม่ เป็น "วัดพลับพลาชัย" เนื่องจากเป็นสถานที่ตั้งพลับพลาในการซ้อมรบของกองเสือป่ารักษาดินแดน
ในเดือนกรกฎาคม พ.ศ. 2517 เคยเกิดเหตุจลาจลขึ้นที่ถนนพลับพลาไชย เหตุการณ์ได้ลุกลามบานปลายจากเหตุเล็กน้อยที่เจ้าหน้าที่ตำรวจได้จับกุมคนขับรถแท็กซี่รายหนึ่งไปคุมขังไว้ด้วยข้อหาจอดรถผิดกฎจราจร กลายเป็นเหตุการณ์ที่มีผู้บุกล้อมสถานีตำรวจพลับพลาไชย เขต 2 (สถานีตำรวจนครบาลพลับพลาไชย 2 ในปัจจุบัน) และยิงปืนใส่กันจนกลายเป็นเหตุการณ์รุนแรงลุกลามไปทั่ว ในที่สุดเมื่อเจ้าหน้าที่ตำรวจควบคุมไม่ได้ เจ้าหน้าที่ทหารต้องเข้ามาจัดการแทน ถึงขั้นต้องมีการประกาศสถานการณ์ฉุกเฉินโดยรัฐบาล เหตุการณ์มาสิ้นสุดหลังผ่านไปถึง 5 วัน มีผู้เสียชีวิตทั้งหมด 26 ศพ บาดเจ็บ 120 คน โดยมีเบื้องหลังเป็นการปะทะของแก๊งมาเฟียท้องถิ่นสองแก๊ง
อาวุธของโกวเล้ง
ชุดอาวุธทั้งเจ็ด เป็นชุดนวนิยายที่มีปัญหาที่สุดของโกวเล้งเลยก็ว่าได้ เนื่องจากโกวเล้งเขียนไว้เพียง 2 เรื่องในชุดเท่านั้น คือ กระบี่อมตะ และ เดชขนนกยูง แล้วหยุดเขียนไป แต่กระแสส่วนใหญ่อ้างอิงจากภาพยนตร์โทรทัศน์เรื่อง เจ็ดเจ้ายุทธจักร (ที่มีเรื่อง กระบี่อมตะ และ เดชขนนกยูง เป็นเรื่องที่ 1-2 ตามลำดับเป็นเกณฑ์ว่า ชุดอาวุธของโกวเล้งนั้นประกอบด้วยเรื่องอะไรบ้าง โดยเพิ่ม ดาบมรกต, แค้นสั่งฟ้า, ยอดมือปราบ, ตะขอจำพราก, และทวนทมิฬ รวมเข้าไปด้วย
ดังนั้น หากยึดตามกระแสส่วนใหญ่ เรื่องนี้จะประกอบไปด้วย
โดย กระบี่อมตะ และ เดชขนนกยูง นั้น ว.ณ เมืองลุง เป็นแปลไว้ในชุด อาวุธของโกวเล้ง และ ดาบมรกต, แค้นสั่งฟ้า, ยอดมือปราบ, ตะขอจำพราก, และทวนทมิฬ นั้น น.นพรัตน์ แปลไว้ในชุด เรื่องเอกของโกวเล้ง
กีฬากรีฑาในโอลิมปิกฤดูร้อน 2020 – วิ่ง 5,000 เมตร บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่ง 5,000 เมตร บุคคลหญิง เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 20 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 7 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1996
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
Diposis
ถิ่นกำเนิดของมันคือ อเมริกาใต้ตอนใต้
สปีชีส์ในสกุล ได้แก่:
บุตรที่สิบเอ็ด
บุตรที่สิบเอ็ดแซ่เซียว หรือเรียกตามภาษาจีนแต้จิ๋วว่า เซียวจับอิดนึ้ง (Xiao Shi Yi Lang Xi Lie) เป็นชุดนิยายที่สั้นที่สุดของโกวเล้ง ที่ประกอบไปด้วย 2 ตอน คือ
โดยทั้งสองเป็นผลงานแปลของ น.นพรัตน์
เพย์แบ็ก (2017)
เพย์แบ็ก (2017) (Payback (2017)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) เป็นการแสดงของนักมวยปล้ำค่ายรอว์ จัดเป็นครั้งที่5 โดยมีกำหนดจัดวันที่ 30 เมษายน 2017 ที่สนามSAP Center ที่เมืองแซนโฮเซ รัฐแคลิฟอร์เนีย สหรัฐ
ฟุตบอลในประเทศโครเอเชีย
สโมสรฟุตบอลในประเทศโครเอเชียสโมสรแรกได้รับการก่อตั้งขึ้นก่อนสงครามโลกครั้งที่หนึ่ง และมีส่วนร่วมในโครงสร้างลีกยูโกสลาเวียหลังจากประเทศโครเอเชียกลายเป็นส่วนหนึ่งของยูโกสลาเวียหลังสงคราม ตั้งแต่ปี ค.ศ. 1940 ถึง ค.ศ. 1944 มีการแข่งนัดกระชับมิตรสิบเก้าแมตช์โดยทีมชาติโครเอเชียซึ่งเป็นตัวแทนของรัฐหุ่นเชิดยุคสงครามโลกครั้งที่สองของบาโนวีนาแห่งโครเอเชียและรัฐเอกราชโครเอเชีย ครั้นหลังสงคราม ส่วนใหญ่ของสโมสรยูโกสลาเวียที่โดดเด่น รวมทั้งสโมสรในโครเอเชีย ได้ถูกลบล้างและแทนที่ด้วยข้างใหม่โดยระบอบคอมมิวนิสต์ของจอมพลตีโต
ปัจจุบัน สโมสรฟุตบอลในโครเอเชียได้รับการครองตำแหน่งโดยไฮจ์ดุกสปลิทและดีนาโมซาเกร็บ นับตั้งแต่เป็นเอกราช ประเทศนี้ได้สร้างสายของผู้เล่นที่สร้างผลงานได้ดีในหลายลีกที่ได้รับการยกย่องมากที่สุดในยุโรป รวมถึงพาทีมชาติขึ้นสู่อันดับสามในฟุตบอลโลก 1998 และรอบชิงชนะเลิศในฟุตบอลโลก 2018
รูปแบบ
หมายเหตุ: การแข่งขันดังกล่าวมีไว้สำหรับผู้ชายหากไม่ได้ระบุไว้อย่างชัดเจน ส่วนฟุตบอลหญิงนั้นมีอยู่ แต่ไม่ค่อยได้รับการพัฒนาหรือเป็นที่นิยม
กองทัพสวีเดน
กองทัพสวีเดน (Försvarsmakten) ประกอบด้วยกองทัพบก กองทัพเรือ และกองทัพอากาศ เหล่าทัพที่สี่ คือ กองกำลังป้องกันชาติ
บรรณานุกรม
Manpower-numbers are taken from CIA - The World Factbook
เสรีนิยมอนุรักษ์
เสรีนิยมอนุรักษ์เป็นเสรีนิยมแบบหนึ่ง ซึ่งรวมค่านิยมแบบเสรีนิยมและนโยบายที่มีจุดยืนแบบอนุรักษนิยม หรือเป็นตัวแทนของฝ่ายขวาของขบวนการเสรีนิยม เป็นเสรีนิยมคลาสสิกที่มีความเป็นเชิงบวก (positive) และมูลวิวัติน้อยกว่า พรรคการเมืองเสรีนิยมอนุรักษ์มีแนวโน้มรวมนโยบายตลาดเสรีนิยมและจุดยืนประเพณีนิยมมากกว่าในปัญหาสังคมและศีลธรรม อนุรักษนิยมใหม่ยังมีการระบุว่าเป็นอุดมการณ์โดยสัมพันธ์เทียบเคียงหรือคู่กับเสรีนิยมอนุรักษ์ และมีความคล้ายกันอยู่ระหว่างเสรีนิยมอนุรักษ์และเสรีนิยมชาตินิยม
ต้นไม้แห่งการรู้ถึงความดีและความชั่ว
ในศาสนายูดาห์และศาสนาคริสต์ ต้นไม้แห่งการรู้ถึงความดีและความชั่ว (עֵץ הַדַּעַת טוֹב וָרָע, ) เป็นต้นไม้หนึ่งในสองต้นที่ปรากฏในเรื่องราวของสวนเอเดนในปฐมกาล 2–3 พร้อมกับต้นไม้แห่งชีวิต นักวิชาการบางคนแย้งว่าต้นไม้แห่งการรู้ถึงความดีและความชั่วเป็นอีกชื่อหนึ่งของต้นไม้แห่งชีวิต
เรื่องเล่า
ปฐมกาล 2 บรรยายว่า พระเจ้าทรงให้ชายชื่ออาดัมอยู่ในสวนเอเดน โดยอนุญาตให้กินผลไม้จากต้นไม้ได้ทุกต้น ยกเว้นผลของต้นไม้แห่งการรู้ถึงความดีและความชั่ว พระเจ้าทรงสร้างหญิงชื่อเอวาหลังจากมอบคำสั่งนี้ให้อาดัม ในปฐมกาล 3 มีงูมาโน้มน้าวให้เอวาให้กินผลไม้ต้องห้ามจากต้นไม้แห่งการรู้ถึงความดีและความชั่ว และเอวาก็ให้อาดัมกินด้วย พระเจ้าจึงขับไล่ทั้งคู่ออกจากสวนเอเดน
ความหมายของ ความดีและความชั่ว
วลีในภาษาฮีบรู טוֹב וָרָע ( "tov wa-raʿ" ) แปลตรงตัวว่า "ความดีและความชั่ว" นี่อาจเป็นตัวอย่างของอุปมาโวหารประเภทหนึ่งที่เรียกว่า merism ซึ่งเป็นเครื่องมือทางวรรณกรรมที่จับคู่คำตรงข้ามเข้าด้วยกันเพื่อสร้างความหมายทั่วไป ทำให้วลี "ความดีและความชั่ว"  สามารถแปลความอย่างง่ายว่า "ทุกสิ่ง" สิ่งนี้มีปรากฏในคำแสดงออกของอียิปต์ว่า "ชั่ว-ดี" ซึ่งปกติใช้เพื่อหมายถึง "ทุกสิ่ง" ในวรรณคดีกรีก โฮเมอร์ยังใช้เครื่องมือนี้ในฉากที่เทเลมาคัสกล่าวว่า "ข้า [ต้องการ] รู้ทุกสิ่ง ความดีและความชั่ว" แม้ว่าคำที่ใช้คือ – ἐσθλός สำหรับ "ความดี" และ χερείων สำหรับ "ความชั่ว" – ควรมีความหมาย "เหนือกว่า" และ "ด้อยกว่า" มากกว่า อย่างไรก็ตาม หากเข้าใจวลีว่า "ต้นไม้แห่งการรู้ถึงความดีและความชั่ว " ว่าหมายถึงต้นไม้ที่มีผลไม้ที่ให้ความรู้ในทุกสิ่ง วลีนี้ก็ไม่จำเป็นต้องแสดงถึงแนวคิดทางศีลธรรมเสมอไป มุมมองนี้เสนอขึ้นโดยนักวิชาการหลายคน
อย่างไรก็ตาม มีการตีความทางวิชาการสมัยใหม่จำนวนมาเกี่ยวกับคำว่า הדעת טוב ורע (Hada'at tov wa-ra "การรู้ถึงความดีและความชั่ว") ในปฐมกาล 2–3 ว่าอาจหมายถึงสติปัญญา สัพพัญญุตา ความรู้เรื่องเพศ การเลือกปฏิบัติทางศีลธรรม วุฒิภาวะ และคุณลักษณะอื่น ๆ นักวิชาการนาทาน เฟรนช์กล่าวว่าคำนี้น่าจะหมายถึง "ความรู้สำหรับการจัดการการมอบรางวัลและการลงโทษ" เสนอความเห็นว่าความรู้ที่พระยาเวห์ห้ามแต่มนุษย์ยังได้รับในปฐมกาล 2-3 เป็นภูมิปัญญาสำหรับการใช้อำนาจสูงสุด
ป้อมนาหรครห์
ป้อมนาหรครห์ (ราชสถานและनाहरगढ़ का किला; Nahagarh Fort) เป็นป้อมปราการที่ตั้งอยู่บริเวณเชิงเขาของเทือกเขาอะระวัลลี โดยตั้งอยู่สูงตระหง่านเหนือนครชัยปุระ ในรัฐราชสถาน ประเทศอินเดีย
เมื่อร่วมกันกับป้อมอาเมร์และป้อมชยครห์แล้ว ทั้งสามปราการนี้เคยเป็นเสาหลักในการป้องกันการรุกรานจากข้าศึกต่าง ๆ ต่อชัยปุระ โดยแรกป้อมปราการแห่งนี้มีชื่อว่า "สุทรรศนครห์" (Sudarshangarh) แต่ในภายหลังได้กลายมาเป็น "นาหรครห์" ซึ่งหมายความว่า "ถ้ำเสือ" โดยเชื่อกันว่าที่มาของคำว่า "นาหระ" นั้นมาจาก นาหระ สิงห์ โภมิยา (Nahar Singh Bhomia) ซึ่งวิญญาณนั้นได้หลอกหลอนในระหว่างก่อสร้างและเป็นอุปสรรคสำคัญในการก่อสร้างป้อมแห่งนี้ จึงได้มีการสร้างศาลภายในบริเวณวัดเพื่อเป็นที่สถิตวิญญาณภายในป้อมแห่งนี้ ซึ่งเป็นที่มาของชื่อป้อมนาหรครห์
ประวัติ
สร้างในปีค.ศ. 1734 โดยมหาราชาสไว ชัย สิงห์ที่ 2 กษัตริย์ผู้ก่อตั้งนครชัยปุระ ซึ่งเป็นเมืองที่ป้อมตั้งตระหง่านอยู่บนบริเวณยอดหน้าผาด้านบนของตัวเมือง โดยมีการสร้างกำแพงเมืองขนาดใหญ่และมีความยาวครอบคลุมไปถึงเขาลูกใกล้เคียง รวมเป็นป้อมปราการขนาดใหญ่เมื่อเชื่อมกับป้อมชยครห์ ซึ่งตั้งอยู่เหนือเมืองหลวงเก่าที่อาเมร์ ถึงแม้ว่าป้อมปราการแห่งนี้จะไม่ได้ถูกรุกรานโดยศัตรูตลอดประวัติศาสตร์อันยาวนาน แต่ยังมีเหตุการณ์สำคัญ ๆ อาทิเช่น การทำสนธิสัญญาสงบศึกกับจักรวรรดิมราฐาเพื่อยุติสงครามในศตวรรษที่ 18 และในเหตุการณ์กบฏอินเดีย ค.ศ. 1857 ชาวยุโรปที่อยู่อาศัยในแถบนี้รวมทั้งชาวอังกฤษได้ถูกเชิญขึ้นไปลี้ภัยบนป้อมแห่งนี้โดยกษัตริย์แห่งชัยปุระ มหาราชาสะหวาย ราม สิงห์ เพื่อเป็นการป้องกันเพื่อไม่ให้เกิดเหตุร้ายแรง
ต่อมาในปี ค.ศ. 1868 ซึ่งตรงกับรัชสมัยของมหาราชา สะหวาย ราม สิงห์ ได้มีการขยายต่อเติมป้อมปราการแห่งนี้ให้กว้างขวางขึ้นอีก และในปี ค.ศ. 1883–ค.ศ. 1892 ได้มีการสร้างพระตำหนักหลายแห่งภายในป้อม โดยพระบัญชาของมหาราชา สะหวาย มัดโฮ สิงห์ โดยมีมูลค่าการก่อสร้างเกือบ 350,000 รูปี โดยเฉพาะพระตำหนักมธเวนทรภวัน (Madhavendra Bhawan) ซึ่งสร้างโดยมหาราชา สไว มัทโห สิงห์ ประกอบไปด้วยส่วนของพระมเหสีและพระสนม และส่วนสำหรับประทับเป็นการส่วนพระองค์ โดยแต่ละห้องจะเชื่อมต่อกันโดยทางเดินกลางซึ่งตกแต่งด้วยงานเขียนภาพปูนเปียก (fresco) นอกจากจุดประสงค์เพื่อป้องกันการรุกรานแล้ว ป้อมนหาการห์ยังเป็นสถานที่ประทับยามที่มหาราชาเสด็จออกล่าสัตว์อีกด้วย
จนกระทั่งเดือนเมษายน ค.ศ. 1944 รัฐบาลแห่งรัฐราชสถานได้ใช้ป้อมแห่งนี้เป็นสถานที่บอกเวลาที่คำนวณได้จากสัมราฏยันตระ (Samrat Yantra) ซึ่งตั้งอยู่ในชันตระมันตระ และจะมีการยิงปืนใหญ่จากป้อมแห่งนี้เป็นอาณัติสัญญาณอีกด้วย
สถาบันเกอร์ดอน
สถาบันเกอร์ดอน (Gurdon Institute) เป็นสถานวิจัยซึ่งอยู่ ณ มหาวิทยาลัยเคมบริดจ์ ที่มีเชี่ยวชาญในด้านการพัฒนาการทางชีววิทยาและชีววิทยามะเร็ง
สถาบันแห่งนี้ก่อตั้งใน ค.ศ. 1989 เพื่อให้เพียบพร้อมไปด้วยสภาพแวดล้อมที่เป็นการทำงานร่วมกันสำหรับนักวิทยาศาสตร์ที่ทำงานต่างกัน แต่เสริมเป็นพิเศษในด้านของการพัฒนาการทางชีววิทยาและชีววิทยามะเร็ง สถาบันแห่งนี้ได้รับเงินทุนหลักจากกองทุนเวลคัมและสถาบันวิจัยมะเร็งแห่งสหราชอาณาจักร ใน ค.ศ. 2004 สถาบันแห่งนี้ก็ได้รับการเปลี่ยนชื่อเพื่อเป็นเกียรติแด่จอห์น เกอร์ดอน ซึ่งเป็นผู้ร่วมรับรางวัลโนเบลสาขาการแพทย์ใน ค.ศ. 2012 โดยมีผู้อำนวยการคนปัจจุบันคือแดเนียล เซนต์ จอห์นสัน และโทนี เคาซาไรด์ เป็นรองผู้อำนวยการ
เซียวลี้ปวยตอ มีดบินไม่พลาดเป้า
มือกระบี่มากรัก กระบี่ไร้น้ำใจ ( Duo Qing Jian Ke Wu Qing Jian) เป็นผลงานการประพันธ์อันโด่งดังเรื่องหนึ่งของโกวเล้ง หากยึดตามสำนวนการแปลของ ว. ณ เมืองลุง จะใช้ชื่อภาษาไทยว่า ฤทธิ์มีดสั้น ในขณะที่ น.นพรัตน์ ใช้ชื่อ เซียวลี้ปวยตอ มีดบินไม่พลาดเป้า
เกี่ยวกับเรื่องนี้
เรื่องนี้เป็นนิยายที่ได้รับแรงบันดาลใจมาจากหนังคาวบอยตะวันตกเรื่อง Gunfight at the o.k. corral (1957) โดยตัวชื่อเรื่องนี้หมายถึง อาฮุย สหายสนิทของลี้คิมฮวง ในเรื่องฤทธิ์มีดสั้นนี้เราสามารถแบ่งออกได้เป็นสองตอนหลักคือ ตอนของโจรดอกเหมย และตอนของพรรคเหรียญทองของเซี่ยงกัวกิมฮ้ง
เนื้อเรื่องย่อ
ฤทธิ์มีดสั้นเป็นเรื่องราวของ ลี้คิมฮวง ตัวเอกของเรื่องซึ่งในชีวิตของเขานั้นเหมือนจะดีพร้อมไปเสียทุกอย่าง บ้านหลังใหญ่ และทรัพย์สมบัติมากมาย ความสามารถทั้งสติปัญญาและวรยุทธ์ ในด้านสติปัญญานั้นเขาสามารถสอบเป็นบัณฑิตหน้าบัลลังก์ของฮ่องเต้ได้ถึงลำดับที่สามหรือก็คือตำแหน่งถ้ำฮวย (เรียงตามตำแหน่งได้ดังนี้ >> อันดับหนึ่ง - จอหงวน, อันดับสอง - ปางั่ง, อันดับสาม - ถ้ำฮวย) ส่วนในด้านวรยุทธ์นั้นวิชามีดบินของเขา ก็ติดอันดับที่สามของแผ่นดินเช่นกัน โดยอันดับนี้จัดโดยแป๊ะเฮี่ยวเซ็งนักปราชญ์ที่มีชื่อโด่งดังในสมัยนั้น และลี้คิมฮวงยังมีคนรักอีกคนหนึ่งชื่อ ลิ่มซีอิม แต่เขาตัดสินใจสละหญิงคนรักของตนให้กับเพื่อนร่วมสาบาน เพื่อเป็นการทดแทนบุญคุณที่เคยช่วยชีวิตตนเอาไว้ จากการกลุ้มรุมสังหารของศัตรู นอกจากนั้นเขายังยกบ้านที่ตนเติบโตขึ้นมาด้วยกันกับคนรัก ให้เป็นของขวัญและเรือนหอสำหรับคนทั้งสอง แล้วตนเองก็จากไปอยู่นอกด่าน (กำแพงเมืองจีน) ด้วยความตรอมใจ ระหว่างที่เดินทางกลับจากการอาศัยนอกด่านเพื่อกลับมาแอบดูคนรักอีกครั้งนั้น เขาได้ทำความรู้จักกับ อาฮุย มือกระบี่ที่เพิ่งออกท่องยุทธภพ ในขณะนั้นเองเป็นช่วงเวลาเดียวกันกับที่จอมโจรดอกเหมย (บ๊วยฮวยเต๋า) ได้ปรากฏตัวซ้ำในยุทธภพอีกครั้ง ลี้คิมฮวงได้เข้าไปพัวพนกับเหตุการณ์ซับซ้อนของการแย่งชิงของวิเศษที่จะใช้ปราบจอมโจรดอกเหมย จนได้พบกับลิ้มเซียนยี้สตรีที่ได้รับการขนานนามว่างามอันดับหนึ่งในแผ่นดิน นอกจากนั้นเขายังได้เผชิญหน้ากับเรื่องราวต่าง ๆ อีกมากมาย จนเป็นเหตุให้โดนเข้าใจผิดว่าเป็นโจรดอกเหมยเสียเอง แต่เรื่องราวก็ยังไม่จบเพียงแค่นั้นเมื่อมีการปรากฏตัวของเซี่ยงกัวกิมฮ้งผู้ก่อตั้งพรรคเหรียญทอง ซึ่งมีจุดหมายคือยึดครองยุทธภพ ดังนั้นลี้คิมฮวงจึงต้องเข้าขัดขวาง แต่วิชาฝีมือห่วงคู่หงส์มังกรของเซี่ยงกัวกิมฮ้งนั้นถูกจัดได้ว่าอยู่ในอันดับสองของแผ่นดินซึ่งเหนือกว่าลี้คิมฮวง ดังนั้นศึกนี้จึงเป็นศึกใหญ่ของลี้คิมฮวงทีเดียว
วัดโพธิ์ทรายทอง
วัดโพธิ์ทรายทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหานทราย อำเภอละหานทราย จังหวัดบุรีรัมย์
วัดโพธิ์ทรายทอง เดิมเรียกว่า วัดละหานทราย สร้างเมื่อสมัยใดไม่ปรากฏหลักฐาน สันนิษฐานว่าสร้างสมัยยุคต้นรัตนโกสินทร์ แต่ประกาศตั้งวัดในพระพุทธศาสนา เมื่อ พ.ศ. 2410 และได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2524 ภายในบริเวณวัดเล่ากันว่านกที่จับบนต้นโพธิ์ใหญ่ปืนยิงไม่ออก จึงได้ชื่อว่า "วัดโพธิ์ทรายทอง"
วัดมีเกจิอาจารย์คือ หลวงปู่สุข ธัมมโชโต หรือ พระครูภาวนาภิมณฑ์ อดีตเจ้าอาวาสซึ่งได้รับการแต่งตั้งเป็นเจ้าอาวาสวัดโพธิ์ทรายทอง พ.ศ. 2498 ท่านได้สร้างรูปหล่อลอยองค์เนื้อตะกั่วเถื่อนเป็นช่อจำนวน 108 องค์ และได้สร้างพระผงรูปสี่เหลี่ยม ตะกรุดสามกษัตริย์ เป็นต้น วัดได้สร้างรูปหล่อเหมือนหลวงปู่สุข ธมมโชโต ในช่วงเดือนเมษายนของทุกปีทางวัดจะจัดให้มีงานนมัสการหลวงปู่สุขเป็นประจำ
คีโทน
ในสารประกอบอินทรีย์ คีโทน (Ketone, alkanone) เป็นสารประกอบชนิดหนึ่งที่ประกอบด้วย หมู่คาร์บอนิล (C=O) เชื่อมพันธะกับอะตอมคาร์บอนอื่นอีกสองอะตอมในรูปแบบ R1 (CO) R2 อะตอมที่มาแทนที่ R1 และ R2 ไม่อาจเป็นไฮโดรเจน (H) เพราะเมื่อหมู่ R หมู่ใดหมู่หนึ่งเป็นไฮโดรเจน สารประกอบนี้จะเรียกว่าอัลดีไฮด์
คาร์บอนคาร์บอนิลเชื่อมพันธะกับอะตอมคาร์บอนสองอะตอมทำให้คีโทนแตกต่างจากกรดคาร์บอกซิลิก, อัลดีไฮด์, เอสเทอร์, เอไมด์, และ สารประกอบอื่น ๆ ที่ประกอบด้วยออกซิเจน พันธะคู่ของหมู่คาร์บอนิลทำให้คีโทนแตกต่างจากแอลกอฮอล์และอีเธอร์
คีโทนที่พื้นฐานที่สุดคือ แอซีโทน, CH3-CO-CH3 (ชื่อตามระบบ IUPAC คือโพรพาโนน )
อะตอมคาร์บอนที่อยู่ติดกับหมู่คาร์บอนิลเรียกว่า \alpha-คาร์บอน ไฮโดรเจนที่เชื่อมกับอะตอมคาร์บอนนี้เรียก \alpha-ไฮโดรเจน ในการมีอยู่ของตัวเร่งปฏิกิริยาชนิดกรด ทำให้คีโทนถูกเรียกเป็นคีโต-อีนอล ทอร์โมเมอริซึม คีโทนทำปฏิกิริยาเคมีกับเบสรุนแรงให้อีโนเลตเหมือนกัน ไดคีโทนเป็นสารประกอบที่ประกอบด้วยคีโทนสองหมู่
โหว จิง
โหว จิง ( |p=Hóu Jǐng}}; เสียชีวิตในเดือนมิถุนายน ค.ศ. 552 ), ชื่อรัชกาลว่า หวันจิง, เป็นนายพล กษัตริย์ และนักการเมืองของจีน เขาเป็นแม่ทัพของราชวงศ์เว่ย์เหนือ, ราชวงศ์เว่ย์ตะวันตก และ เหลียง และในช่วงเวลาสั้น ๆ หลังจากควบคุมระบอบจักรพรรดิเหลียงเป็นเวลาหลายปี เขาก็แย่งชิงบัลลังก์ราชวงศ์เหลียง สถาปนารัฐฮั่น ในไม่ช้าเขาก็พ่ายแพ้ต่อเซียว อี้ เจ้าชายแห่งเซียงตง และถูกสังหารโดยพรรคพวกของเขาในขณะที่กำลังหลบหนี เขาเป็นหนึ่งในบุคคลที่ถูกสาปแช่งมากที่สุดในประวัติศาสตร์จีนโบราณ เป็นที่รู้จักจากความโหดร้ายอย่างที่สุดต่อศัตรูและพลเรือน
ผลสืบเนื่อง
การกบฏของเขาสร้างความเสียหายอย่างใหญ่หลวงต่อราชวงศ์เหลียง ประมาณห้าปีหลังจากเขาเสียชีวิต นายพลเหลียง เฉิน ปาเสียน ได้ล้มล้างราชวงศ์เหลียงและก่อตั้ง ราชวงศ์เฉินของเขา
เจาะคอริง
เจาะคอริง คือ วิธีการเจาะรูพื้นผิววัสดุรูปแบบหนึ่งทางวิศวกรรม เป็นลักษณะการเจาะรูกลมที่มี แกนทรงกระบอก นั่นคือเนื้อวัสดุที่ถูกเจาะออกด้วยกระบอกเจาะจะมีลักษณะเป็นแท่ง มีความเหมือนกับการใช้โฮลซอ (hole saw)
การคอริง จะใช้ดอกเจาะหรือกระบอกเจาะที่คล้ายท่อโลหะเรียกว่า กระบอกคอริง (ชื่อเรียกตามท้องตลาด) การเจาะวัสดุคอนกรีตจะใช้กระบอกคอริงที่มีหัวเจาะเพชร ซึ่งการเจาะแบบนี้ต้องใช้น้ำหล่อเย็นขณะเจาะตลอดเวลา (เป็นประเภทการเจาะเปียก) สำหรับเจาะวัสดุแข็งล้วนที่เกิดจากการบดอัดเช่น อิฐ (masonry) สามารถใช้หัวเจาะชนิดคาร์ไบด์ได้เช่นกัน
การคอริงนั้น พบหลักฐานการถูกใช้ในอียิปต์โบราณ ซึ่งคิดค้นขึ้นในช่วง 3000 ปีก่อนคริสต์ศักราช  คอริงมีใช้สำหรับงานหลายสาขา ขึ้นอยู่กับสถานที่, การใช้งานที่ต้องการเก็บตัวอย่าง หรือการเจาะรู (เครื่องมือที่ใช้คอริง มักใช้ในการเก็บแท่งตัวอย่าง ของเนื้อวัสดุ และใช้รูที่ถูกเจาะร้อยอุปกรณ์) หรือการเจาะที่ต้องการความรวดเร็ว ลดผลกระทบพื้นผิวใกล้เคียง และเสียเนื้อวัสดุตามความต้องการน้อยที่สุดตามมาตรฐานขนาดของกระบอกเจาะ ทำให้การคอริงถูกนำไปใช้ร่วมกับงานอุตสาหกรรมก่อสร้าง ใช้ในการเจาะรูเดินท่อ เจาะรูระบายน้ำ และรูขนาดต่าง ๆ ไปจนถึงงานขนาดใหญ่ในงานหินและคอนกรีต
คอริง มีใช้บ่อยในงานเหมืองแร่ ที่อาจมีการเจาะในระดับความยาวหลายร้อยถึงหลายพันฟุต แท่งตัวอย่างจากการคอริงทางวิศวกรรมธรณีเทคนิคจะประกอบด้วยแร่ธาตุ และจุดต่าง ๆ ที่ต้องนำมาวิเคราะห์ ข้อมูลสำคัญที่ได้ บริษัทเหมืองแร่จะใช้ในการตัดสินใจในการสำรวจเหมืองที่จะเริ่มขุดเจาะ หรือทิ้งพื้นที่ตรงนั้นเพื่อหาพื้นที่ใหม่
ก่อนที่สงครามโลกครั้งที่สองจะเริ่มต้น แบรนเนอร์ นิวซอม (Branner Newsom) วิศวกรจากแคลิฟอร์เนีย ได้สร้างเครื่องเจาะที่ได้เส้นผ่าศูนย์กลางรูเจาะขนาดใหญ่ ที่มีขนาดตามความยาวของแกนเครื่องเจาะเหมืองถึง 16 ฟุต เครื่องชนิดนี้นำมาใช้ได้ไม่นานก่อนที่เครื่องคอริงที่มีเทคโนโลยีสมัยใหม่จะเข้ามาแทนที่ เนื่องจากช่วยให้สามารถขุดเจาะได้ตามมาตรฐานโดยใช้ต้นทุนที่ถูกกว่ามาก
การเจาะคอริง อาจใช้พลังงานมาจากหลายแบบ เช่น ไฟฟ้า, นิวแมติก, ไฮดรอลิก (ซึ่งทั้งหมดต้องการแหล่งกำเนิดพลังงาน อย่างเช่น เครื่องปั่นไฟ)
แยกเสือป่า
แยกเสือป่า เป็นทางแยกหนึ่งในพื้นที่กรุงเทพมหานคร เป็นสี่แยกในแขวงสัมพันธวงศ์ เขตสัมพันธวงศ์ เป็นจุดตัดระหว่างถนนเสือป่า, ถนนเจริญกรุง และถนนราชวงศ์
โดยได้ชื่อ "เสือป่า" มาจากถนนเสือป่าอันเป็นถนนที่ตัดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว และได้รับพระราชทานชื่อในปี พ.ศ. 2464
แยกเสือป่า ตั้งอยู่ใกล้กับโรงพยาบาลกลาง โรงพยาบาลในสังกัดสำนักการแพทย์ กรุงเทพมหานคร ปัจจุบันเป็นแหล่งจำหน่ายแหล่งใหญ่ของสินค้าเครื่องใช้ไฟฟ้าและเทคโนโลยีในชีวิตประจำวัน เช่น อุปกรณ์และของตกแต่งโทรศัพท์มือถือทั้งจำหน่ายปลีกและค้าส่ง โดยมีอาคารศูนย์การค้าตั้งเป็นหลักแหล่ง อีกทั้งยังเป็นที่ตั้งของโรงพิมพ์หนังสือพิมพ์ภาษาจีนเกียฮั้ว ตงง้วน รายวัน (ศิรินคร) เช่นเดียวกับหนังสือพิมพ์ซิงเสียนเยอะเป้า ที่อยู่ทางแยกเอส. เอ. บี.ที่อยู่ใกล้เคียง นอกจากนี้แล้วยังเป็นที่ตั้งของอาคารห้างขายยาเบอร์ลิน อาคารที่เคยเป็นคลีนิกและร้านขายยาและผลิตยาเกาแก่ที่เปิดดำเนินกิจการมาตั้งแต่ปี พ.ศ. 2475 โดย น.พ.ชัย ไชยนุวัติ หรือ หมอเบอร์ลิน ตัวอาคารมีความสวยงามและเก่าแก่ด้วยสถาปัตยกรรมแบบเรเนซองส์, นีโอคลาสสิก และปัลลาดีโอ ตามสมัยนิยมในยุคนั้น ปัจจุบัน อาคารแห่งนี้มิได้ใช้เป็นที่ผลิตยาอีกแล้ว แต่ได้ปรับปรุงให้เป็นพิพิธภัณฑ์เพื่อเป็นอนุสรณ์แด่ น.พ.ชัย และเป็นร้านกาแฟ
ชลวิทย์ มีทองคำ
ชลวิทย์ มีทองคำ (ชื่อเล่น: พ้อยท์) เป็น นักแสดง, นายแบบ ชาวไทย มีชื่อเสียงจากการรับบทเป็น ตะวัน จากซิตคอมเรื่อง ยีนเด่น
ประวัติ
ชลวิทย์ มีทองคำ เกิดเมื่อวันที่ 11 มิถุนายน 2535 ใน จังหวัดเชียงใหม่ โดยพ้อยท์ มีพี่สาว 1 คน จบการศึกษาจาก มหาวิทยาลัยรังสิต คณะนิเทศศาสตร์ สาขามัลติมีเดีย พ้อยท์เข้าวงการจากการเป็นนักแสดง โดยบทบาทที่เขาได้รับคือ เทิดไท จากละครเรื่อง ธิดาแดนซ์ และละครที่สร้างชื่อเสียงคือ ซิตคอมเรื่อง ยีนเด่น รับบทเป็น ตะวัน พี่ชายฝาแฝดของตุ่น (จารุวัฒน์ เชี่ยวอร่าม)
อนุรักษนิยมทางวัฒนธรรม
วัฒนธรรมอนุรักษ์นิยม เป็นการอธิบายเกี่ยวกับการรักษามรดกของชาติ หรือการเผยแพร่วัฒนธรรมที่ถูกกำหนดไว้ในเขตแดนของชาติ วัฒนธรรมอนุรักษ์นิยมเกี่ยวข้องกับวัฒนธรรมที่ถูกติดมากับภาษาเช่น ภาษาอาหรับ หรือ ภาษาไอซ์แลนด์
จักรวาลภาพยนตร์มาร์เวล: เฟสสอง
เฟสสอง ของจักรวาลภาพยนตร์มาร์เวล เป็นชุดของภาพยนตร์แนวซูเปอร์ฮีโรอเมริกัน ที่สร้างโดยมาร์เวลสตูดิโอส์ อิงจากตัวละครที่ปรากฏในสื่อสิ่งพิมพ์ของมาร์เวลคอมิกส์ เฟสนี้เริ่มต้นใน ค.ศ. 2013 ด้วยภาพยนตร์เรื่อง ไอรอนแมน 3 และสิ้นสุดใน ค.ศ. 2015 ด้วยภาพยนตร์เรื่อง มนุษย์มดมหากาฬ เฟสนี้มีภาพยนตร์ข้ามฝั่งเรื่อง อเวนเจอร์ส: มหาศึกอัลตรอนถล่มโลก ฉายใน ค.ศ. 2015 เช่นกัน เควิน ไฟกี เป็นผู้อำนวยการสร้างให้กับภาพยนตร์ทุกเรื่องในเฟสนี้ ภาพยนตร์ทั้ง 6 เรื่องในเฟสนี้ทำเงินในบ็อกซ์ออฟฟิศทั่วโลกมากกว่า 5.2 พันล้านดอลลาร์สหรัฐ และได้รับการตอบรับที่ดีจากนักวิจารณ์และผู้ชม
คริส อีแวนส์ ปรากฏตัวมากที่สุดในเฟสนี้ โดยเป็นนักแสดงนำหรือนักแสดงรับเชิญในภาพยนตร์สี่เรื่อง มาร์เวลสตูดิโอส์ สร้างภาพยนตร์สั้นอีกสองเรื่องในโปรแกรม มาร์เวลวันช็อตส์ เพื่อขยายจักรวาลภาพยนตร์มาร์เวล ขณะที่ภาพยนตร์แต่ละเรื่องมีสินค้าพ่วงขายเป็นหนังสือการ์ตูน ไอรอนแมน 3, ธอร์ เทพเจ้าสายฟ้าโลกาทมิฬ และ กัปตันอเมริกา: มัจจุราชอหังการ มีสินค้าพ่วงขายเป็นเป็นวิดีโอเกม และ เลโกมาร์เวลส์อเวนเจอร์ส เป็นวิดีโอเกมที่ดัดแปลงโครงเรื่องจากภาพยนตร์หลายเรื่องในแฟรนไชส์ เฟสสองรวมกับ เฟสหนึ่งและเฟสสาม กลายเป็น ดิอินฟินีตีซากา
การพัฒนา
เมื่อเดือนสิงหาคม ค.ศ. 2012 มาร์เวลเซ็นสัญญาปิดกับ จอสส์ วีดอน จนถึงเดือนมิถุนายน ค.ศ. 2015 สำหรับภาพยนตร์และละครโทรทัศน์ โดยสัญญานี้วีดอนจะ "ร่วมสร้างสรรค์" ในระยะที่สองของจักรวาลภาพยนตร์มาร์เวลและพัฒนาละครชุดทางโทรทัศน์เรื่องแรกที่ดำเนินเรื่องในจักรวาล เมื่อเดือนมีนาคม ค.ศ. 2013 วีดอนขยายความรับผิดชอบในการให้คำปรึกษา โดยกล่าวว่าเขาจะ "อ่านบทภาพยนตร์ ดูคัท พูดคุยกับผู้กำกับและผู้เขียนบทและแสดงความคิดเห็นของผม" ในขณะเดียวกันก็เขียนเนื้อหาด้วยหากจำเป็น เมื่อเนื้อเรื่องของ อเวนเจอร์ส: มหาศึกอัลตรอนถล่มโลก ได้รับการอนุมัติ วีดอนและมาร์เวลสตูดิโอส์ สามารถตรวจสอบภาพยนตร์เรื่องอื่น ๆ ของเฟสเพื่อ "วางเค้าโครงออกมาจริง ๆ" เพื่อให้สามารถปรับเปลี่ยนสิ่งต่าง ๆ ระหว่างภาพยนตร์ได้ อย่างไรก็ตาม วีดอนไม่ต้องการให้พึ่งพาภาพยนตร์เรื่องอื่นในเฟสสอง เพราะเขาต้องการให้ผู้ชมสามารถรับชม มหาศึกอัลตรอนถล่มโลก ได้โดยที่ยังไม่เคยดูภาพยนตร์เรื่องอื่น ๆ ของจักรวาลภาพยนตร์มาร์เวล ตั้งแต่ ดิ อเวนเจอร์ส นอกจากนี้ เขายังพบว่าการทำงานในละครโทรทัศน์และการแก้ไขบทเป็น "พื้นที่ฝึกฝนที่ดี ในการจัดการกับเรื่องนี้ ... เพราะคุณได้รับชิ้นส่วนจำนวนมากและบอกให้ทำให้มันพอดี—แม้ว่ามันจะไม่พอดีก็ตาม"
โลโก้มาร์เวลสตูดิโอส์ใหม่สร้างโดยอิแมจินารีฟอร์เซส ปรากฏในภาพยนตร์ ธอร์ เทพเจ้าสายฟ้าโลกาทมิฬ พร้อมกับเสียงดนตรีประกอบที่แต่งโดย ไบรอัน ไทเลอร์ ผู้แต่งดนตรีประกอบจากภาพยนตร์เรื่องเดียวกัน เนื่องจากเป็นภาพยนตร์เรื่องแรกของมาร์เวลสตูดิโอส์ที่ไม่มีโลโก้ผู้จัดจำหน่ายเนื่องจากการเข้าซื้อกิจการของสตูดิโอโดยดิสนีย์
ไอรอนแมน 3 (2013)
โทนี สตาร์ก ต้องเผชิญหน้ากับ แมนดาริน ศัตรูที่แข็งแกร่งผู้โจมตีและทำลายคฤหาสน์ของเขา สตาร์กถูกทิ้งให้อยู่กับอุปกรณ์ของตัวเองและต่อสู้กับความผิดปกติที่เกิดหลังความเครียดที่สะเทือนใจ และพยายามดิ้นรนเพื่อค้นหาคำอธิบายของการระเบิดลึกลับที่ต่อเนื่อง
ช่วงปลาย ค.ศ. 2010 มาร์เวลและดิสนีย์ประกาศว่าพวกเขากำลังพัฒนาภาพยนตร์ ไอรอนแมน เรื่องที่สาม เมื่อเดือนกุมภาพันธ์ ค.ศ. 2011 มาร์เวลว่าจ้าง เชน แบล็ก ให้กำกับ ไอรอนแมน 3 แบล็กเขียนบทภาพยนตร์ร่วมกับ ดรูว์ เพียร์ซ รอเบิร์ต ดาวนีย์ จูเนียร์, กวินเน็ธ พัลโทรว์และดอน ชีเดิล กลับมารับบทเดิมของพวกเขา ร่วมกับ กาย เพียร์ซและเบน คิงสลีย์ เป็น อัลดริช คิลเลียนและเทรเวอร์ สแลตเทอรี ตามลำดับ การถ่ายทำเริ่มต้นในเดือพฤษภาคม ค.ศ. 2012 ในรัฐนอร์ทแคโรไลนา มีการถ่ายทำเพิ่มเติมที่ทางตอนใต้ของรัฐฟลอริดา, ประเทศจีน, และลอสแอนเจลิส ไอรอนแมน 3 ฉายรอบปฐมทัศน์ที่ เลอกรองด์เร็กซ์ ในปารีส เมื่อวันที่ 14 เมษายน ค.ศ. 2013 และที่ โรงละครเอลแคปิตัน ในลอสแอนเจลิส, แคลิฟอร์เนีย เมื่อวันที่ 24 เมษายน ภาพยนตร์ฉายทั่วโลกเมื่อวันที่ 25 เมษายน, และฉายในสหรัฐเมื่อวันที่ 3 พฤษภาคม
ไอรอนแมน 3 ดำเนินเรื่องในเดือนธันวาคม ค.ศ. 2012 หลังเหตุการณ์ใน ดิ อเวนเจอร์ส (2012) โดย โทนี สตาร์ก ประสบกับอาการคล้ายความผิดปกติที่เกิดหลังความเครียดที่สะเทือนใจจากการต่อสู้ในนิวยอร์กที่ปรากฎในภาพยนตร์เรื่องดังกล่าว แบล็ก อธิบายว่า "นั่นเป็นการตอบสนองความวิตกกังวลที่รู้สึกด้อยกว่าเหล่าอเวนเจอร์ส แต่ยังรวมถึงการถูกเหยียดหยามด้วยสายตาที่เขาไม่สามารถเริ่มเข้าใจหรือคืนดีกับความเป็นจริงที่เขาคุ้นเคยได้... มีประโยคหนึ่งในภาพยนตร์เกี่ยวกับ 'นับตั้งแต่ผู้ชายตัวใหญ่คนนั้นกับค้อนตกลงมาจากฟ้า, กฎได้เปลี่ยนไปแล้ว' นั่นคือสิ่งที่เรากำลังเผชิญอยู่" บรูซ แบนเนอร์ ปรากฏตัวในฉากหลังเครดิต โดยมี มาร์ก รัฟฟาโล กลับมารับบทเดิมจาก ดิ อเวนเจอร์ส รัฟฟาโล กล่าวถึงฉากดังกล่าวว่า "พวกเขากำลังจะปิดกองถ่าย และผมได้เห็นรอเบิร์ต [ดาวนีย์ จูเนียร์] ที่งานประกาศผลรางวัลออสการ์... และเขาพูดว่า 'คุณคิดอย่างไรเกี่ยวกับการมาและทำอะไรซักวัน' ผมพูดว่า 'คุณล้อเล่นหรือเปล่า ปัง มาทำกันเถอะ!' เราเสนอฉากนั้น จากนั้นผมก็เข้ามาและถ่ายทำกัน 2-3 ชั่วโมงและหัวเราะออกมา"
ธอร์ เทพเจ้าสายฟ้าโลกาทมิฬ (2013)
ธอร์ กลับมาพบกับ เจน ฟอสเตอร์ นักฟิสิกส์ดาราศาสตร์ อีกครั้ง เมื่อประตูเชื่อมโยงโลกแบบสุ่มเริ่มปรากฏขึ้น ธอร์ค้นพบว่า เมเลคิธ และกองทัพ ดาร์ค เอลฟ์ ของเขาได้กลับมาหลังจากผ่านไปหลายพันปี และพวกเขาแสวงหาอาวุธที่ทรงพลังที่รู้จักกันในชื่อ อีเธอร์ ธอร์ต้องผนึกกำลังกับ โลกิ น้องชายที่ถูกจองจำเพื่อหยุดยั้งพวกเขา
ภาพยนตร์ภาคต่อของ ธอร์ เทพเจ้าสายฟ้า (2011) ประกาศครั้งแรกเมื่อเดือนมิถุนายนในปีเดียวกัน โดย คริส เฮมส์เวิร์ท กลับมารับบทเดิมเป็น ธอร์ ทอม ฮิดเดิลสตัน ยืนยันว่าเขาจะกลับมารับบทเดิมเป็น โลกิ ในเดือนกันยายน และ อลัน เทย์เลอร์ เซ็นสัญญาเป็นผู้กำกับในเดือนธันวาคม ชื่อของภาพยนตร์ ธอร์ เทพเจ้าสายฟ้าโลกาทมิฬ ประกาศในเดือนกรกฎาคม ค.ศ. 2012 ที่งานแซนดีเอโกคอมิก-คอน และ คริสโตเฟอร์ เอ็กเคิลสตัน ได้รับคัดเลือกให้แสดงเป็น เมเลคิธ ในเดือนถัดมา การถ่ายทำเริ่มต้นในเดือนกันยายน ค.ศ. 2012 ที่ บอร์นวูด, เซอร์รีย์ และถ่ายทำเพิ่มเติมที่ ไอซ์แลนด์และลอนดอน ภาพยนตร์ฉายรอบปฐมทัศน์เมื่อวันที่ 22 ตุลาคม ค.ศ. 2013 ที่ จัตุรัสโอเดียนเลสเตอร์ ในลอนดอน ภาพยนตร์ฉายทั่วโลกเมื่อวันที่ 30 ตุลาคมและฉายในสหรัฐเมื่อวันที่ 8 พฤศจิกายน
ภาพยนตร์ดำเนินเรื่องหนึ่งปีหลังเหตุการณ์ใน ดิ อเวนเจอร์ส คริส อีแวนส์ ปรากฏตัวสั้น ๆ ในภาพยนตร์เป็น กัปตันอเมริกา เมื่อโลกิจำแลงร่างเป็นเขาพร้อมกับเยาะเย้ยธอร์ ฮิดเดิลสตันสวมชุดกัปตันอเมริกาในขณะที่ยืนอยู่ข้างอีแวนส์ ก่อนที่อีแวนส์จะมาถ่ายทำฉากนี้ ฮิดเดิลสตันกล่าวว่า "ผมเลียนแบบโลกิในชุดกัปตันอเมริกา จากนั้นพวกเขาก็เปิดเทปการแสดงของผมให้คริส [อีแวนส์] ดู มันคือเขากำลังเลียนแบบผมขณะที่ผมกำลังเลียนแบบเขา และมันยอดเยี่ยมมาก" เจมส์ กันน์ ผู้กำกับ รวมพันธุ์นักสู้พิทักษ์จักรวาล (2014) เป็นผู้กำกับฉากกลางเครดิตที่มีตัวละคร คอลเลกเทอร์ แสดงโดย เบนิซิโอ เดล โตโร เมื่อถามถึงการถ่ายทำฉากนี้ กันน์กล่าวว่า "ผมได้บทในเช้าวันนั้น และถ่ายทำเสร็จภายในสองชั่วโมงหลังจากการถ่ายทำกองสองเสร็จ [ของ รวมพันธุ์นักสู้พิทักษ์จักรวาล]"
กัปตันอเมริกา: มัจจุราชอหังการ (2014)
สตีฟ โรเจอร์ส ซึ่งตอนนี้ทำงานร่วมกับ ชีลด์ เขาร่วมทีมกับ นาตาชา โรมานอฟฟ์ / แบล็กวิโดว์ และ แซม วิลสัน / ฟอลคอน เพื่อเปิดโปงการสมรู้ร่วมคิดอันลึกซึ้งที่เกี่ยวข้องกับมือสังหารลึกลับที่รู้จักกันเพียงในนาม วินเทอร์โซลเยอร์
ภาพยนตร์ภาคต่อของ กัปตันอเมริกา: อเวนเจอร์ที่ 1 (2011) ประกาศเมื่อเดือนเมษายน ค.ศ. 2012 แอนโทนีและโจ รุสโซ ได้รับการว่าจ้างให้กำกับภาพยนตร์ในเดือนมิถุนายน และชื่ออย่างเป็นทางการของภาพยนตร์คือ กัปตันอเมริกา: มัจจุราชอหังการ ได้รับการประกาศในเดือนกรกฎาคม อีแวนส์และซามูเอล แอล. แจ็กสัน กลับมารับบทเดิมเป็นโรเจอร์สและ นิค ฟิวรี และ สการ์เลตต์ โจแฮนส์สัน กลับมารับบทเดิมเป็นโรมานอฟฟ์ เซบาสเตียน สแตน ผู้แสดงเป็น บัคกี้ บาร์นส์ ใน กัปตันอเมริกา: อเวนเจอร์ที่ 1 กลับมารับบทเป็นวินเทอร์โซลเยอร์ การถ่ายทำเริ่มต้นในเดือนเมษายน ค.ศ. 2013 ที่แมนฮัตตันบีช, แคลิฟอร์เนีย, วอชิงตัน ดี.ซี.และคลีฟแลนด์, โอไฮโอ ภาพยนตร์ฉายรอบปฐมทัศน์เมื่อวันที่ 13 มีนาคม ค.ศ. 2014 ที่ลอสแองเจลิส ภาพยนตร์ฉายทั่วโลกเมื่อวันที่ 26 มีนาคม และฉายในสหรัฐเมื่อวันที่ 4 เมษายน
ภาพยนตร์ดำเนินเรื่องสองปีหลังเหตุการณ์ใน ดิ อเวนเจอร์ส สตีเฟน สเตรนจ์ ได้รับการกล่าวถึงในภาพยนตร์โดยตัวละคร แจสเปอร์ ซิตเวลล์ แสดงโดย แมกซิมิลิอาโน เฮอร์นานเดซ กลับมารับบทเดิมของเขาจากสื่อในจักรวาลภาพยนตร์มาร์เวลก่อนหน้านี้ สตาร์กทาวเวอร์ จาก ดิ อเวนเจอร์ส ได้รับการออกแบบใหม่เป็น อเวนเจอร์สทาวเวอร์ ซึ่งปรากฏอยู่ในภาพยนตร์ จอสส์ วีดอน ผู้กำกับ ดิ อเวนเจอร์ส เป็นผู้กำกับฉากหลังเครดิตที่มี บารอน วูล์ฟกัง ฟอน สตรักเกอร์ (โทมัส เคร็ทช์มัน), ลิสต์ (เฮนรี กูดแมน), ปิเอโตร แม็กซิมอฟฟ์ (แอรอน เทย์เลอร์-จอห์นสัน) และ วันด้า แม็กซิมอฟฟ์ (อลิซาเบธ โอลเซน) ซึ่งปรากฏตัวใน อเวนเจอร์ส: มหาศึกอัลตรอนถล่มโลก (2015) ในภาพยนตร์ ชีลด์ถูกแทรกซึมโดยไฮดรา ได้รับการเปิดเผยในหกตอนสุดท้ายในปีหนึ่งของ ชี.ล.ด์. ทีมมหากาฬอเวนเจอร์ส ซึ่งเป็นละครชุดทางโทรทัศน์ที่ดำเนินเรื่องในจักรวาลภาพยนตร์มาร์เวล
รวมพันธุ์นักสู้พิทักษ์จักรวาล (2014)
ปีเตอร์ ควิลล์ / สตาร์-ลอร์ด กับกลุ่มคนที่ไม่น่าจะเข้ากันได้ ประกอบด้วย กาโมรา, ร็อคเก็ต, แดร็กซ์ผู้พิฆาตและกรูท ต่อสู้เพื่อรักษาลูกกลมอันทรงพลังจากเงื้อมมือของวายร้าย โรแนน
นิโคล เพิร์ลแมน เริ่มต้นเขียนบทภาพยนตร์ใน ค.ศ. 2009 มาร์เวลสตูดิโอส์ ประกาศว่าพวกเขากำลังพัฒนาภาพยนตร์ รวมพันธุ์นักสู้พิทักษ์จักรวาล ในเดือนกรฎาคม ค.ศ. 2012 ภาพยนตร์กำกับโดย เจมส์ กันน์ จากบทภาพยนตร์โดยเขาและเพิร์ลแมน ในเดือนกุมภาพันธ์ ค.ศ. 2013 คริส แพร็ตต์ ได้รับเลือกให้เป็นนักแสดงนำในบทบาท ปีเตอร์ ควิลล์ / สตาร์-ลอร์ด ภาพยนตร์ถ่ายทำที่เชปเปอร์ตันสตูดิโอส์และในลอนดอน ตั้งแต่เดือนกรกฎาคมถึงตุลาคม ค.ศ. 2013 และงานหลังการถ่ายทำแล้วเสร็จเมื่อวันที่ 7 กรกฎาคม ค.ศ. 2014 ภาพยนตร์ฉายรอบปฐมทัศน์เมื่อวันที่ 21 กรกฎาคม ค.ศ. 2014 ที่ฮอลลีวูด รวมพันธุ์นักสู้พิทักษ์จักรวาล ฉายในสหราชอาณาจักรเมื่อวันที่ 31 กรกฎาคม ค.ศ. 2014 และฉายในสหรัฐเมื่อวันที่ 1 สิงหาคม
ภาพยนตร์ดำเนินเรื่องใน ค.ศ. 2014 จอช โบรลิน ให้เสียงและการเคลื่อนไหวเป็น ธานอส จอมวายร้ายที่ปรากฏตัวในฉากกลางเครดิตของ ดิ อเวนเจอร์ส กันน์ระบุว่าภาพยนตร์เรื่องนี้จะเชื่อมโยงกับ อเวนเจอร์ส: มหาสงครามล้างจักรวาล (2018) สิ่งของสำคัญอื่น ๆ อีกหลายอย่างปรากฏในพิพิธภัณฑ์ของคอลเลกเตอร์ เช่น ชิโทริ จาก ดิ อเวนเจอร์ส และ ดาร์ค เอลฟ์ จาก ธอร์ เทพเจ้าสายฟ้าโลกาทมิฬ ท่ามกลางตัวละครอื่น ๆ กันน์กล่าวถึงปรากฏตัวของพวกเขาว่า "มีของมากมายในพิพิธภัณฑ์ของคอลเลกเตอร์และสำหรับผมแล้ว มันสนุกมากจริง ๆ ในฐานะแฟนมาร์เวล การมอบบางสิ่งให้แฟน ๆ ตัวจริงที่พวกเขาสามารถหยุดเฟรมบนบลู-เรย์ที่บ้านและเลือกทุกอย่างที่อยู่ในนั้น จริง ๆ แล้วกล่องเหล่านั้นล้วนมีบางอย่างที่น่าสนใจอยู่ในนั้น ดังนั้นมันจึงค่อนข้างสนุก" ครี เผ่าของโรแนน เคยปรากฏตัวครั้งแรกใน ''ชี.ล.ด์. ทีมมหากาฬอเวนเจอร์ส'' ตอน "ตาฮิติ"
อเวนเจอร์ส: มหาศึกอัลตรอนถล่มโลก (2015)
กัปตันอเมริกา, ไอรอนแมน, ธอร์, เดอะฮัลค์, แบล็กวิโดว์และฮอว์กอาย ต้องร่วมมือกันในฐานะเหล่าอเวนเจอร์สเพื่อเอาชนะ อัลตรอน ศัตรูทางเทคโนโลยีที่มุ่งหมายต่อการสูญพันธุ์ของมนุษย์ ในขณะที่เผชิญหน้ากับฝาแฝดผู้ทรงพลังอย่างปิเอโตรและแวนดา แม็กซิมอฟฟ์ รวมถึงตัวตนใหม่ วิสชัน
ภาพยนตร์ภาคต่อของ ดิ อเวนเจอร์ส ประกาศโดยดิสนีย์เมื่อเดือนพฤษภาคม ค.ศ. 2012 หลังจากภาพยนตร์ฉายได้ไม่นาน จอสส์ วีดอน เซ็นสัญญากลับมาเป็นผู้กำกับและผู้เขียนบทในเดือนสิงหาคม ค.ศ. 2012 ดาวนีย์ เซ็นสัญญากลับมารับบทเดิมเป็นไอรอนแมนในภาพยนตร์ อเวนเจอร์ส ภาคที่สองและสาม ณ งานซานดิเอโก คอมิก-คอน อินเตอร์เนชันนัลในเดือนกรกฎาคม ค.ศ. 2013 วีดอนประกาศชื่อเรื่องรองของภาพยนตร์ว่า มหาศึกอัลตรอนถล่มโลก เจมส์ สเปเดอร์ ประกาศในเดือนสิงหาคม ค.ศ. 2013 ว่าจะแสดงเป็นอัลตรอน การถ่ายทำกองสองเริ่มต้นเมื่อวันที่ 11 กุมภาพันธ์ ค.ศ. 2014 ที่โจฮันเนสเบิร์ก, แอฟริกาใต้ การถ่ายทำหลักเริ่มต้อนในเดือนมีนาคม ค.ศ. 2014 ที่เชปเปอร์ตันสตูดิโอส์ในเซอร์รีย์, อังกฤษ มีการถ่ายทำเพิ่มเติมที่ ฟอร์ตบาร์ด และสถานที่อื่น ๆ อีกหลายแห่งในแคว้นวัลเลดาออสตาของอิตาลี และโซล, เกาหลีใต้ การถ่ายทำสิ้นสุดเมื่อวันที่ 6 สิงหาคม ค.ศ. 2014 อเวนเจอร์ส: มหาศึกอัลตรอนถล่มโลก ฉายรอบปฐมทัศน์โลกเมื่อวันที่ 13 เมษายน ค.ศ. 2015 ในลอสแองเจลิส ฉายรอบปกติทั่วโลกเริ่มต้นวันที่ 22 เมษายน และฉายในสหรัฐเมื่อวันที่ 1 พฤษภาคม
ในภาพยนตร์ได้มีการยืนยันว่าอัญมณีในคทาของโลกิคือ อินฟินิตีสโตน โดยเป็น ไมด์สโตน โบรลิน กลับมารับบทเดิมเป็น ธานอส ในฉากกลางเครดิตสวมถุงมืออินฟินิตี มหาศึกอัลตรอนถล่มโลก ยังอ้างอิงถึง ไวเบรเนียมและวาคานดา ซึ่งเชื่อมโยงกับ แบล็ค แพนเธอร์ โดยเป็นการแนะนำล่วงหน้าก่อนภาพยนตร์ แบล็ค แพนเธอร์ (2018) นอกจากนี้ แอนดี เซอร์กิส แสดงเป็น ยูลิสซีส คลอ ในภาพยนตร์ ซึ่งปกติแล้วเขาเป็นตัวร้ายของ แบล็ค แพนเธอร์ ต่อมาเขาปรากฏตัวในภาพยนตร์ แบล็ค แพนเธอร์
มนุษย์มดมหากาฬ (2015)
หัวขโมย สกอตต์ แลง ต้องช่วยเหลือ ดร. แฮงค์ พิม ในการปกป้องความลึกลับของเทคโนโลยี แอนท์-แมน ซึ่งช่วยให้ผู้ใช้ลดขนาดลงแต่เพิ่มความแข็งแกร่ง จากภัยคุกคามต่าง ๆ และวางแผนการปล้นเพื่อปกป้องโลก
วสุ แสงสิงแก้ว
วสุ แสงสิงแก้ว (เกิด 29 ธันวาคม พ.ศ. 2510) ชื่อเล่น จี๊ป หรือที่รู้จักกันในชื่อ จิ๊บ ร.ด. เป็นพิธีกร นักร้อง นักแสดง และนักเขียนชาวไทย
ประวัติ
วสุ แสงสิงแก้ว (ชื่อเล่น: จี๊ป) เกิดเมื่อวันที่ 29 ธันวาคม พ.ศ. 2510 เป็นบุตรคนเดียวของ พลเรือตรี ศาสตราจารย์ นายแพทย์วิทุร แสงสิงแก้ว อดีตปลัดกระทรวงสาธารณสุข อดีตวุฒิสมาชิก และสุดาชา แสงสิงแก้ว จบการศึกษาระดับมัธยมต้นจากโรงเรียนสาธิตแห่งมหาวิทยาลัยเกษตรศาสตร์ (รุ่น 10) และระดับมัธยมปลายที่โรงเรียนเตรียมอุดมศึกษา (รุ่น 45) เคยร่วมก่อตั้งวงดนตรีที่โรงเรียน ชื่อวง Centerfold กับป้าง-นครินทร์ กิ่งศักดิ์
เริ่มงานในวงการบันเทิงตั้งแต่อายุ 13 ปี จากการถ่ายภาพยนตร์โฆษณาเครื่องดื่ม "ไมโล" และเป็นพระเอกภาพยนตร์วัยรุ่น เรื่อง "เปรียว" ในปี 2526 (ใช้ชื่อในวงการว่า "วิชชุ  วัชรพันธ์") เล่นคู่กับ แก้วเบญจวรรณ  ภูษณะพงษ์ (เบญจา  บารมี) และในปี 2528  วสุเข้าศึกษาต่อที่คณะรัฐศาสตร์ จุฬาลงกรณ์มหาวิทยาลัย (รุ่น 38)  ในระหว่างเรียนชั้นปี 1 แจ้ ดนุพล แก้วกาญจน์ ที่แยกตัวจากวงแกรนด์เอ็กซ์  ได้ชักชวนวสุ (ขณะนั้นใช้ชื่อในวงการว่า "ผไท เดชศิริ") ไปสมทบกับ โอม ชาตรี คงสุวรรณ ตั้งวงที่ชื่อ แจ้และพลอย พร้อมออกอัลบั้มชุด ฝันสีทอง ซึ่งสร้างปรากฏการณ์ขายยอดรวมได้ถึงเกือบ 2 ล้านตลับ และเดินสายแสดงคอนเสิร์ตไปทั่วประเทศ ต่อมาออกผลงานชุดที่ 2 ชื่อ ของขวัญ วสุอัดเพลงเดี่ยวเพลงแรกโดยเป็นเพลงดังที่มีเนื้อหาเกี่ยวกับนักศึกษาวิชาทหาร คือเพลง จิ๊บ ร.ด. จนคนเรียกเป็นชื่อฉายาติดปากมาจนถึงปัจจุบัน ต่อมาจึงได้ออกผลงานของวงพลอยเอง ในปี 2530 ชื่อ สุภาพบุรุษนักฝัน โดยมีติ๊ก ชีโร่ เป็นมือกลอง ในชุดนี้วสุได้รับหน้าที่ร้องนำ โดยมีดนุพล แก้วกาญจน์ เป็นโปรดิวเซอร์  มีเพลงดังคือ "สูตรรักนักเรียน" วสุอยู่ร่วมกับวงพลอยจนถึงชุด "สมาคมคนเจ็บ ๆ" และจบปริญญาตรีในปี 2532 จึงสอบเข้าทำงานในกระทรวงการต่างประเทศในปี 2533 และไปศึกษาต่อระดับปริญญาโท (Master of Arts in International Affairs) ณ Ohio University สหรัฐอเมริกา(ทุนมหาวิทยาลัย) และ Foreign Service Programme, Master of Science in Global Governance ณ Oxford University อังกฤษ (ทุนกระทรวงการต่างประเทศ) เมื่อกลับมาได้ออกผลงานกับค่ายแกรมมี่ ชุด นายจิ๊บกับคุณวสุ โดยมีเรวัต พุทธินันท์  เป็น Executive producer ในปี 2536 ก่อนจะลาจากวงการบันเทิง
ในด้านกีฬา วสุเคยเป็นแชมป์เยาวชนเทนนิสแห่งประเทศไทย ในรุ่น 14 และ 16 ปี และติดทีมชาติเยาวชนตั้งแต่อายุ 13-17 ปี ชนะเลิศในการแข่งขันระดับเยาวชนเอเชียมากมายหลายประเทศจนติดอันดับเยาวชนเทนนิสโลก
วสุชื่นชอบ เอลวิส เพรสลีย์ เป็นการส่วนตัว ได้รับเชิญให้โชว์รำลึกเอลวิส เพรสลีย์ ร่วมกับรุ่นพี่เอลวิสเมืองไทยอย่าง สักรินทร์ ปุญญฤทธิ์, วิสูตร ตุงคะรัต และจีระศักดิ์ ปิ่นสุวรรณ มาตั้งแต่ปี 2532 เคยได้รับรางวัล Elvis Presley, Wonderful Performance จากงานรวม Elvis of Asia ณ กรุงโตเกียว ประเทศญี่ปุ่น ในปี 2545 และรางวัล  Elvis Presley, Best Showmanship จากงานชุมนุมเอลวิสโลก  ณ ประเทศฟิลิปปินส์ ในปี 2555 ด้านงานราชการในกระทรวงการต่างประเทศ วสุผ่านงานดูแลกรมอาเซียน, กรมองค์การระหว่างประเทศ, กรมยุโรป กรมสารนิเทศ และเป็นเลขานุการรัฐมนตรีว่าการกระทรวงการต่างประเทศ นายประจวบ ไชยสาส์น และ ม.ร.ว. สุขุมพันธุ์  บริพัตร ตามลำดับ จากนั้นได้ย้ายไปเป็นกงสุลไทยประจำสถานเอกอัครราชทูตไทยประจำสิงคโปร์ เป็นเวลา 4 ปี และเป็นข้าราชการระดับนักการทูตชำนาญการ ตำแหน่งเลขานุการอธิบดีกรมการกงสุล ล่าสุดรับตำแหน่งที่ปรึกษา คณะกรรมาธิการการต่างประเทศ วุฒิสภา และจบการศึกษาในหลายหลักสูตรของผู้บริหารระดับสูงจากทั้งภาครัฐและเอกชน อาทิ สถาบันวิชาการป้องกันประเทศ และกองทัพเรือ ปัจจุบันศึกษาอยู่ในหลักสูตรเสาหลักเพื่อแผ่นดิน รุ่นเกียรติยศ ใต้ร่มพระบารมี (ปี 2557) พร้อมทั้งกำลังศึกษาระดับปริญญาเอกสาขารัฐศาสตร์ ด้วยทุนจากมหาวิทยาลัยกรุงเทพธนบุรี
ตั้งแต่ปี 2530 ถึงปัจจุบัน วสุรับงานเป็นพิธีกรรายการทีวีช่องต่าง ๆ กว่า 20 รายการ รวมทั้งพิธีกรในงานระดับประเทศและระหว่างประเทศหลายสิบครั้ง ปัจจุบันวสุกลับมารับงานด้านบันเทิงมากขึ้นทั้งละครโทรทัศน์ ภาพยนตร์ และละครเวที รวมทั้งการกลับมารวมตัวของนักดนตรีที่มีชื่อเสียงจากยุค 80's ในนามวง The Palace ซึ่งประกอบด้วย จี๊ป วสุ, ปุ๊ อัญชลี, ต้น  แม็คอินทอช , จี๊ด สุนทร (วงรอยัลสไปร์ท), สายชลและพีรสันต์ (วงดิ อินโนเซ้นท์), เต้ย (วงอินคา), จืด (วงฟอร์เอฟเวอร์), อ๊อด คีรีบูน (อดีตสมาชิก)ซึ่งมีคอนเสิร์ตใหญ่และ เดินสายแสดงสดทั่วประเทศทุกปีตั้งแต่ปี 2556 เป็นต้นมาจนถึงปัจจุบัน สมรสกับ พริมรตา เดชอุดม นักแสดงชื่อดัง
เมอร์เซเดส-เอเอ็มจี จีที
เมอร์เซเดส-เอเอ็มจี จีที (Mercedes-AMG GT) (C109) เป็นรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง พัฒนาโดย เมอร์เซเดส-เอเอ็มจี บริษัททำเครื่องยนต์พิเศษของ เมอร์เซเดส-เบนซ์ รถได้รับการออกแบบภายนอกเช่นเดียวกับเอสแอลเอสโดย มาร์ก แฟเทอร์สัน (Mark Fetherston) และภายในโดยแจน คอล (Jan Kaul) เปิดเผยครั้งแรกเมื่อวันที่ 9 กันยายน ค.ศ. 2014 และเปิดตัวอย่างเป็นทางการในเดือนตุลาคม 2014 ที่งานปารีสมอเตอร์โชว์ เป็นรุ่นที่ออกแบบมาเพื่อแทนสายการผลิต เอสแอลเอส ที่ได้หยุดการผลิตลงในปี ค.ศ. 2014 นอกจานี้ยังถือเป็นสายการผลิตที่ 2 ที่ผลิตจากค่าย เมอร์เซเดส-เอเอ็มจี
รถประกอบด้วยอะลูมิเนียมโดยรวมคิดเป็น 93% โดยที่เหลือเป็นแม็กนีเซียม ในช่วงฐานล่างบริเวณด้านหน้ารถ ในส่วนระบบขับเคลื่อนเป็นเกียร์ดูอัล-คลัทซ์ AMG SPEEDSHIFT DCT 7 จังหวะ
เมอร์เซเดส-เอเอ็มจี จีที ซี (AMG GT C) และ เมอร์เซเดส-เอเอ็มจี จีที อาร์ (AMG GT R) ได้เปิดตัวในประเทศไทยเมื่อวันที่ 20 พฤศจิกายน พ.ศ. 2560 ราคา 16,800,000 บาท (AMG GT C) และ ราคา 17,400,000 บาท (AMG GT R)
เมื่อวันที่ 28 ตุลาคม พ.ศ. 2564 Mercedes-Benz ได้ประกาศให้ Mercedes-AMG R232 SL-Class ใหม่เป็นผู้สืบทอดโดยตรงของรุ่น Roadster
ย้อนกลับไปในเดือนตุลาคมปีที่แล้วได้มีการเปิดตัว Mercedes-AMG SL ที่ออกแบบใหม่ และตอนนี้ความสนใจพุ่งเป้าไปที่ Mercedes-AMG GT ที่ปรับปรุงใหม่ เนื่องจากทั้ง 2 รุ่น ได้รับการพัฒนาควบคู่กัน
ปานโช วิลลา (แก้ความกำกวม)
ปานโช วิลลา สามารถหมายถึง
วัดชีสุขเกษม
วัดชีสุขเกษม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีนในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 14 ไร่ 2 งาน มีที่ธรณีสงฆ์ จำนวน 1 แปลง เนื้อที่ 5 ไร่
วัดชีสุขเกษม สร้างเมื่อ พ.ศ. 2324 มีตำนานเล่าสืบกันมาว่า มีผู้มีจิตศรัทธาจากจังหวัดชัยนาท มีศรัทธาจะสร้างวัดไว้ในพระพุทธศาสนา จึงได้แกะสลักไม้จันทน์เป็นรูปแม่ชีอธิษฐานว่า ถ้ารูปแม่ชีลอยน้ำไปอยู่ ณ ที่ใดจะสร้างวัดชีที่นั่น แล้วลอยน้ำในแม่น้ำท่าจีนมาติดอยู่ที่บริเวณหน้าวัดในปัจจุบัน จึงได้ทั้งวัดขึ้นและตั้งชื่อว่า วัดชี ต่อมาภายหลังจากเพิ่มเติมคำว่า สุขเกษม จึงมีชื่อวัดว่า "วัดชีสุขเกษม" จนถึงปัจจุบัน วัดได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2521 เป็นอาคารคอนกรีตเสริมเหล็ก ประดิษฐานพระพุทธรูปเก่าแก่ เนื้อหิวเขียว อายุกว่าพันปี ซึ่งสร้างขึ้นในสมัยทวารวดี และถูกขุดพบในบริเวณวัดนี้ ศาลาการเปรียญ กว้าง 16 เมตร ยาว 32 เมตร สร้างเมื่อ พ.ศ. 2515 เป็นอาคารไม้ หอสวดมนต์ กว้าง 15 เมตร ยาว 20 เมตร สร้างเมื่อ พ.ศ. 2518 กุฏิสงฆ์ จำนวน 8 หลัง เป็นอาคารครึ่งตึกครึ่งไม้ สร้างเมื่อ พ.ศ. 2510 เป็นอาคารไม้สัก ศาลาบำเพ็ญกุศล จำนวน 1 หลัง ด้วยคอนกรีตเสริมเหล็ก ปูชนียวัตถุมี พระประธานประจำอุโบสถ เจดีย์ทรงระฆังครอบ สร้างขึ้นในสร้างสมัยกรุงศรีอยุธยาตอนปลาย
บริเวณวัดเป็นแหล่งโบราณคดี ได้พบซากเตาเผาภาชนะและเศษภาชนะดินเผาเนื้อแกร่งเผาด้วยอุณหภูมิสูง แบบต่าง ๆ คือ หม้อปากผาย ไหขนาดใหญ่ ไหรูปเท้าช้าง ลวดลายเป็นลายขุดนูน และลายขุดลึก สันนิษฐานว่าในบริเวณวัดน่าจะมีแหล่งเตาเผาอย่างแน่นอน
เอเตียนที่ 2 เคานต์แห่งบลัว
เอเตียนที่ 2 เคานต์แห่งบลัว (Étienne II de Blois, comte de Blois; ราว ค.ศ. 1045 - 19 พฤษภาคม ค.ศ. 1102) เป็นขุนนางชาวฝรั่งเศสผู้มีตำแหน่งเป็นเคานต์แห่งบลัวและเคานท์แห่งชาร์ตร์ เอเตียนเกิดเมื่อราวค.ศ. 1045 เป็นบุตรของตีโบที่ 3 เคานต์แห่งบลัว ต่อมาเอเตียนสมรสกับอาแดลแห่งนอร์ม็องดี ผู้เป็นพระราชธิดาของพระเจ้าวิลเลียมที่ 1 แห่งอังกฤษ ในปี ค.ศ. 1080 ที่ชาร์ตร์
ดูเพิ่ม
1045 1102
จักรพรรดิไท่จง
จักรพรรดิไท่จง (Taizong) มีความหมายว่า "บรรพบุรุษผู้ยิ่งใหญ่" (Grand Clan Forefather) สามารถหมายถึง
ท่าอากาศยานนานาชาติอินทิรา คานธี
ท่าอากาศยานนานาชาติอินทิรา คานธี เป็นสนามบินหลักของเขตเมืองหลวงของเดลี ประเทศอินเดีย ตั้งอยู่ที่ปาลาม ห่างจากตัวเมืองนิวเดลีทางทิศตะวันตกเฉียงใต้เป็นระยะทาง 16 km ตั้งชื่อตามนางอินทิรา คานธี อดีตนายกรัฐมนตรีของอินเดีย ในปัจจุบันเป็นสนามบินหลัก และมีผู้โดยสารมากที่สุดของอินเดีย
หลังจากการเปิดใช้อาคารผู้โดยสารแห่งใหม่ หรือ อาคาร 3 ท่าอากาศยานแห่งนี้จึงได้กลายเป็นสนามบินที่ใหญ่ที่สุดในเอเชียใต้ และเป็นศูนย์กลางการบินที่สำคัญที่สุดแห่งหนึ่งในภูมิภาค พร้อมศักยภาพในการขนส่งผู้โดยสารกว่า 46 ล้านคนต่อปี และมีเป้าหมายที่ 100 ล้านคนต่อปีภายในปีค.ศ. 2030 โดยเมื่อรวมกับท่าอากาศยานนานาชาติฉัตรปติ ศิวาชีที่มุมไบ จะสามารถขนส่งผู้โดยสารมากกว่าครึ่งหนึ่งของภูมิภาคเอเชียใต้   โดยมีบริษัท เดลี อินเตอร์แนชันนัล แอร์พอร์ต ไพรเวท จำกัด  (Delhi International Airport Private Limited (DIAL)) เป็นผู้ดำเนินการ ซึ่งมีเป้าหมายและความมุ่งมั่นที่จะทำให้ท่าอากาศยานแห่งนี้เป็นฐานการบินนานาชาติ